Chișinăul cere din nou Rusiei să-și scoată armata din Transnistria: „Încalcă de 32 de ani neutralitatea Republicii Moldova”
Ministrul de externe din Republica Moldova, Mihai Popșoi, a avut, marți, un discurs dur la adresa Rusiei la Adunarea Parlamentară a Consiliului Europei (APCE), cerându-i acesteia să-și retragă trupele și munițiile din Transnistria și acuzând Kremlinul că în ultimii 32 de ani a fost cel care „a încălcat consecvent și cinic statutul de neutralitate al Republicii Moldova”.